Държавен вестник, бр. 62, 2018 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  62
В случай че определената финансова рамка не позволи в сключения договор да бъдат включени Опция 1, 
Опция 2 и/или Опция 3, необходимите финансови средства за тяхната реализация ще бъдат осигурени чрез 
друг Проект за инвестиционен разход.
3.12. Времеви параметри
В получените отговори на исканията за предоставяне на информация през 2015 г., както и в постъпилата оферта 
през 2017 г. са посочени конкретни периоди за реализиране на проекта, в които са включени времето за проектиране, 
строителство на двата кораба, насищането им с оборудване и тяхното усвояване от екипажите.
Минималният период за придобиването на 2 съвременни патрулни кораба е 36 месеца, а максимал-
ният е 66 месеца, предлаган от една от корабостроителниците, като е отчетена и тяхната натовареност с 
поръчки към момента.
Следователно първият многофункционален модулен патрулен кораб може да бъде доставен до края на пе-
тата година след подписване на договор, а вторият многофункционален модулен патрулен кораб може да бъде 
доставен до края на шестата година.
3.13. Участващи институции
Поради своята мащабност и сложност реализацията на проекта изисква не само задълбочена работа 
на ниво МО, но и координиране на усилията и съвместни дейности с много държавни институции. Това 
налага формирането на съвместни работни групи и комисии от представители на МО и редица други 
министерства и ведомства: Министерство на финансите, Министерство на икономиката и енергетиката, 
Министерство на външните работи, ДАНС и др. Тези съвместни дейности ще се осъществяват на раз-
лични етапи от съгласуването и реализацията на проекта в зависимост от формата на тази реализация. 
Водеща роля за цялостната организация по подготовката и изпълнението на проекта има Министерство-
то на отбраната.
4. ВАРИАНТИ ЗА РЕАЛИЗАЦИЯ НА ПРОЕКТА
Придобиването на нов отбранителен продукт „многофункционален модулен патрулен кораб“, отгова-
рящ на изискванията на ВМС, ще се извърши чрез един от следните варианти:
– разработване и производство на нов отбранителен продукт;
– закупуване на нов отбранителен продукт (модифициран за нуждите на ВМС) или производство по лиценз;
– комбинация от разработване на нов продукт и модификация на съществуващ такъв.
Посочените по-горе варианти за реализация на проекта бяха избрани след проведен сравнителен ана-
лиз между алтернативите за придобиване.
4.1. Сравнителен анализ между алтернативите за придобиване на патрулен кораб
С цел преодоляване на посочения дефицит от способности и покриване на изискванията на ВМС е 
извършен анализ на следните варианти за реализация на проекта:
· разработване и производство на нов отбранителен продукт;
· модернизация на съществуващ отбранителен продукт;
· наемане, дарение или предоставяне за безвъзмездно ползване на отбранителен продукт;
· придобиване чрез участие в международни проекти по линия на НАТО и ЕС, двустранни и много-
национални инициативи;
· придобиване на отбранителен продукт втора употреба;
· закупуване на нов отбранителен продукт (модифициран за нуждите на ВМС) или производство по 
лиценз;
· комбинация от разработване на нов продукт и модификация на съществуващ такъв. 
При изготвяне на анализа условно е посочено разделянето на български и чуждестранни фирми 
(участници), което е само за целите на анализа и няма да бъде използвано в процеса на изготвянето на 
документацията при реализацията на проекта съгласно Закона за обществените поръчки. Това се прави 
на основание Протокол № 1/31.03.2015 г. от първото редовно заседание на Консултативния съвет по про-
ектно управление към министъра на отбраната, в който участват представители на Министерския съвет, 
Министерството на външните работи, Министерството на финансите, Министерството на земеделието 
и храните, Министерството на културата, Министерството на вътрешните работи, Министерството на 
околната среда и водите, Министерството на транспорта, информационните технологии и съобщенията, 
Министерството на труда и социалната политика, Българската академия на науките, Университета за 
национално и световно стопанство. Съгласно протокола обобщените препоръки към изготвяне на про-
ектите за инвестиционен разход са наличието на социално-икономическите ползи за България от реа-
лизацията на проектите, анализ разходи-ползи, значимостта и ползата от отбранителните способности, 
придобити и/или усъвършенствани чрез инвестиции в нова техника и/или модернизация на съществу-
ваща, финансовите показатели на проекта, както и акцент върху възможността за възлагане на произ-
водството и/или поддръжката на придобитата военна техника от български фирми, прекия и косвения 
ефект за българската икономика и БВП от това. Изготвянето на качествен анализ е невъзможно без 
използването на това условно разделение, като следва да се отчита, че Република България като член на 
ЕС се е съгласила да прилага правото на ЕС, включително и в областта на конкуренцията (в частност 
обществените поръчки), поради което, за да се осигури равнопоставеност в процеса на реализацията на 
проекта, няма как да бъде определяна като предимство или недостатък възможността за възлагане на 
поръчка на българска или чуждестранна организация. В документацията единствено могат да бъдат зало-
жени изисквания, като качество, цена, срокове, условия за поддръжка и други, но не и такива, свързани с 
националността на евентуалните участници, като който удовлетворява тези изисквания и е конкурентен 
с цената и сроковете, ще спечели.